शंघाई मास्टर्स : पेस-भूपति सेमीफाइनल में हारे  
लिएंडर पेस और महेश भूपति की चौथी वरीयता प्राप्त भारतीय जोड़ी शंघाई मास्टर्स टूर्नामेंट के पुरुष युगल के सेमीफाइनल से आगे बढ़ने में नाकाम रही।
लिएंडर पेस और महेश भूपति की चौथी वरीयता प्राप्त भारतीय जोड़ी शंघाई मास्टर्स टेनिस टूर्नामेंट के पुरुष युगल के सेमीफाइनल से आगे बढ़ने में नाकाम रही। इंडियन एक्सप्रेस के नाम से मशहूर इस जोड़ी को सेमीफाइनल में बेलारूस के मैक्स मिर्नयी और कनाडा डेनियल नेस्टर की दूसरी वरीयता प्राप्त जोड़ी से 1-6, 4-6 से हार का सामना करना पड़ा।  पेस और भूपति ने हालांकि अंतिम चार में जगह बनाने के साथ ही साल की आखिरी एटीपी वर्ल्ड टूर फाइनल्स के लिए क्वालीफाई कर लिया था।  मिर्नयी और नेस्टर को नौ बार पेस-भूपति की सर्विस तोड़ने का मौका मिला, जिसमें से तीन बार वे सफल रहे। उन्होंने अपनी सर्विस पर केवल आठ अंक गंवाये और केवल 52 मिनट में जीत दर्ज की।